als_Latn dik_Latn sag_Latn
Kryetari i Komunës, Agim Bahtiri, ka pritur të martën kryetarin e Aleancës Kosova e Re (AKR), Behxhet Pacolli, me të cilin ka biseduar për zhvillimet e fundit në këtë komunë.
Kryetari Bahtiri, e njoftoj liderin e AKR-së, Pacolli me projektet që janë duke u realizuar në Komunën e Mitrovicës, dhe ato që pritet të realizohen, me theks të veçantë për debatin publik që është mbajtur një ditë më parë rreth projektit të “Green 3 Power”.
“Në përgjithësi punët janë duke shkuar mirë në realizimin e projekteve që kanë nisur më parë, ndërkaq tani po presim edhe fillimin e realizimit të projekteve të tjera. Një nga projektet më të mëdha është edhe ajo e riciklimit të mbeturinave e kompanisë amerikane “Green 3 Power”. Dje kemi pas debat publik për këtë projekt, ku përfaqësuesit e kompanisë në fjalë janë shpreh të gatshëm për fillimin e implementimit të projektit pas përfundimit të procedurave dhe njoftuan se kanë rrit shumën e investimeve, nga 60 në 96 milion”, tha kryetari Bahtiri.
Lideri Pacolli, ka përgëzuar kryetarin Bahtiri, për angazhimin e tij maksimal në realizimin e projekteve me interes për qytetarët e kësaj komune dhe zhvillimin ekonomik, duke e inkurajuar atë që të vazhdoj të punoj në të mirë të qytetit dhe të qytetarëve, sepse rezultatet nuk do mungojnë.
Ky portal menaxhohet nga "Veriu.info" SH.P.K. - Mitrovicë. Të gjitha të drejtat janë të rezervuara. Kontakti: Tel. 044 / 649 – 349 E-mail: veriu.info@gmail.com © Veriu.Info | 2014
als_Latn als_Latn als_Latn als_Latn als_Latn